Jahon banki COVID-19 tufayli juda ko`p odamlar qashshoqlikka yuz tutishi haqida ogohlantirmoqda

Dunyo bo`yicha 60 millionga yaqin kishi koronavirus pandemiyasi tufayli qashshoqlik yoqasiga kelib qolishi mumkin, deydi Jahon banki rahbari Devid Malpass.
“Bu esa qashshoqlikni tugatish bo`yicha keyingi uch yilda erishgan yutuqlarimizni ham yo`qqa chiqaradi. Bizning fikrimizcha, dunyoda chuqur resessiya boshlanadi“, — deya ta`kidladi Malpass telekonferensiya chog`ida.
Bank koronavirus oqibatlarini tugatish va qashshoqlikning oldini olish uchun kurashda chetga chiqib turmaydi, albatta. 2021 yilning o`rtalarigacha 100 ta mamlakatga 160 million dollar miqdorida kredit beradi, deya aniqlik kiritdi u.
Shu bilan birga, uning ta`kidlashicha, Jahon bankining sa`y-harakatlari etarli emas, shu bois kreditor mamlakatlar “Katta yigirmatalik” tashabbusiga qo`shilishi kerak.
Bundan avvalroq “Katta yigirmatalik”ka a`zo mamlakatlar bir qator rivojlanayotgan mamlakatlarning to`laydigan qarzlariga moratoriy e`lon qilgan edi.